Isigidimi Sama-Xosa.

Ipepa Lamaxosa Lenyanga

Vol. IV.

LOVEDALE, SOUTH AFRICA, MARCH 3, 1874.

No. 42

Isigidimi Samaxosa

INCWADI ZIKA HON. CHARLES BROWNLEE.

Kwi Ofisi Yompatiswa Wemicimbi Yabantsundu,

Cape Town, 15 ka January, 1874.

Liti elika Rulumente kwinkosi zase Lusutu nabantu bazo abanceda lomsebenzi wokupelisa imfazwe ka Langalibalele, Urulumente ukoliwe kakulu lizwi elivele ku Mr. Griffiths, elixela ukufaneleka kwe- mikwa yenu kurulumente nokunceda kwenu kakuhle ukupelisa imfazwe ka Langalibalele.

Kuyifanele inkosi esakuba ilungisa ukuti imohlwaye umenzi wento ezimbi. Kukwayifanele ukuba idumise yomeleze abo bamisebenzi ifanelekileyo. Kodwake kwezonto zombini eyona immandi yile yokudumisa yomeleze; kekaloku abenzi bento ezimbi bohlwayi wenje Urulumente ufanelwe kukuti abulele kwabo benze okulungileyo.

Kwinkosi engu Letsie Urulumente wenza libe linye. Kwezizinto zihlileyo aka- mdanisanga. Ute kwa oko U-Letsie wayenza ngokutumekelela yonke into ayitunywayo ngulomfo wakwa Rulumente ( U-Griffiths), wabatintela abobantu balwa nenkosi ukuba bangangeni kwela Besutu. Kuselokwalomhla Abesutu baba ngamarulumente kude kube yile mini, umfo wakwa Rulumente uxela into ezintle ngo Letsie, emtembe kakulu. Mhla kuvele intoke U-Letsie akabonakalanga ekohlakala; Urulumente ayakubulela kakulu kanye ukunceda kwake nokufaneleka kwemikwa yake ngakomkulu. Ekonza Urulemente nje, U-Letsie ngoyena unceda abantu bake.

Ngenyanga ezigqitileyo Urulumente wa­ke weva indaba ezimbi ngo Molapo, ko­dwake imisebenzi yake elungileyo ngoku lincwaba elinzulu apo kudityelelwe kona

ezonto zimbi, zezi zilungileyo azenzileyo ngoku. Namhlanje U-Molapo umi pambi korulumente engumntu onyanisileyo otembekileyo, engumhlobo wabantu bake, engumfo ka Mshweshwe, kuba U-Mshwe- shwe ubebatanda abantu bake, ehlala efuna ukusonga into ezimbi nenkatazo kubo.

Kulento ka Langalibalele, U-Molapo usonge into embi ebibazela abantu bake, wabatobela okulungileyo bona, kwanaye ngokwake. Wavala, yati impi ayabi na- kungena emhlabeni wake.

Akapelanga apo U-Molapo. Ute kwa- kutshiwo ngumfo wakwa Rulumente, wa- kupa abantu bayakulwa nalonkosi inonyawo Iwemfene yadubulayo bafa abantu baka Rulumente besebenza umsebenzi wabo bexolile.

U-Molapo utyapile enjenje. Urulu­mente uyabulelake kuye. Akapulapulanga kwakuveliswa amaqinga angendawo: usuke webuxe kulandawo wamiswa kuyo nguyise, yokuba ngumntu ka Victoria; xake ate buxe kuyo kuyakumlungela kwanabantu bake.

Kwinkosana engu George Mshweshwe, ku Lorothodi, ku Jonathan, ku Joel Meshoane, nakwabanye bonke abancede umsebenzi wokupelisa lemfazwe, Urulumente uyabulela. Nakuba wakawati ngelinye ixesha U-Jonathan wafumana wateta amazwi okunxama, ubonakalisile namhla ukuba intliziyo yake ilungile, uwanxenxezele ngokugqitisileyo lamazwi obufana amhlenikweni wateta into angayiqondiyo.

Ekukonzeni Urulumente, Abesutu bazuze inkomo ezininzi, kodwake azinaku- kankanywa noko zingako, kwakukangelwa lento inkulu bayenzileyo ngokucasa abo bantu babesilwa nenkosi yabo Urulumente bati ngokwenjenjalo banqanda izipitipiti zingezi Elusutu.

Imikwa ya Besutu kulento, ibonakala- lisile ukuba babenyanisile mhlenikweni bati bangama Rulumente inene bona, entlanganisweni enkulu E-Maseru.

Urulumente utanda ukuba ababone be- ngabantu abanentsikelelo abahleli kamnandi abanobutyebi. Kungoku bahamba ngendlela ebeka kulontlalo itandekayo, Urulumente ubatembileke ukuba abayikupambuka kuyo.

C. BROWNLEE,

Umpatiswa Wemicimbi Yabantsundu.

Kwi Ofisi Yompatiswa Wemicimbi Yabantsundu,

Cape Town, 15 ka January, 1874.

Liti elika Rulumente kwinkosi ezingo Lebana no Lebenya no Zibi,

Urulumente ukoliwe kakulu ukuba ekuvile ngemantyi yenu, U-Mr. Orpen, ukuba nite akutukuti ukunibiza ngegama lika Rulumente nesuka naxoba naya kuIwa no Langalibalele lenkosi ilwileyo ne­nkosi yayo; kwalixesha elikulu nipete intonga; nada nakuqabela ezintabeni zakwa Maluti

Ngeminyaka emashumi matatu egqitile- yo, U-Langalibalele waye njengani aba ukunxamela ukuyenza into abeyitunywa ngu Rulumente. Ngeloxesha waye sabe wemka ku Mazulu ayembandezele kakubi kwanesizwe sake. Oko waye lihlwempu ekohliwe engenawo nokuba ubemnye umpu. Ngeloxa Amahlubi (isizwe sakowabo) akuvuma ukumtobela U-Rulumente ngendawo zonke. Ateke, kuba egciniwe ngu Rulumente engenalutshaba ayakuzinqabisa kulo (Amahlubi lawo) inkosi leyo naba­ntu bayo bakuvuma ukuwutobela umteto ote boke bavunyelwe ngu Rulumente ukuze babenokutenga imipu, iti nalomipu bayitengayo ibalwe yenziwe impau ngu Rulumente. Kwakuhamba amaxesha isi­zwe sakula somelela sanobutyebi. Amadoda amakulu abefudula ebandezelwe nga Mazulu afa, kwavela amadodana angazaniyo nobubi, akulele pantsi kogcino Iwalo Rulumente wase Natal, abangawo ami endaweni zoyise abo. Aqala awapula umteto ngokuti atenge imipu engavunye- Iwanga ingabalwanga. Ati kwakutiwa